open-index/open-wikipedia-markdown huggingface dataset:
HC Vítkovice Steel

O **HC Vítkovice Steel** é un equipo profesional de hóckey sobre xeo da cidade de Ostrava, República Checa. O club foi fundado en 1928 e actualmente compite na Extraliga Checa, a máxima categoría do hóckey sobre xeo checo, competición da que foi finalista en catro ocasións (1997, 2002, 2010 e 2011). Xoga os seus partidos como local no ČEZ Arena (antes chamado *Palác kultury a sportu Ostrava-Vítkovice*), un pavillón con capacidade para 10.157 espectadores.

## Historia 
O club foi fundado en 1928 en Vítkovice, un barrio ao sur de Ostrava, froito da fusión entre SK Moravská Ostrava, Slavia e SK Slovan. Na tempada 1936-37 converteuse nun dos fundadores da liga checoslovaca, debutando na competición fronte ao Sparta Praha. En 1943 descendeu por primeira vez á segunda categoría, retornando á elite en 1949. Tras conseguir dous segundos postos, o Vítkovice gañou o campionato nacional na tempada 1951-52.

En 1960, o equipo descendeu novamente á segunda divisións, ascendendo e descendendo de novo catro anos despois. En 1973, o club regresou á máxima categoría, e na tempada 1980-81 conseguiu o seu segundo título de campión de Checoslovaquia. Un ano despois, o equipo de Ostrava conseguiu o subcampionato da Copa de Europa por detrás do CSKA Moscova. Mais debido á marcha dos seus principais xogadores, o equipo descendeu de novo en 1985, retornando novamente á elite en 1988 para descender novamente despois.

O 1 de xaneiro de 1993, a causa da disolución da Checoslovaquia, o equipo abandonou o campionato checoslovaco para pasar a competir na Extraliga Checa. Dende 2003 o equipo é denominado HC Vítkovice Steel..

### Denominacións 
Ao longo da súa historia, o club competiu baixo as seguintes denominacións:
 
* 1928 - *SSK Vítkovice (Sportovně společenský klub)*
* 1936 - *ČSK Vítkovice (Český sportovní klub)*
* 1945 - *SK Vítkovické železárny*
* 1948 - *Sokol Vítkovické železárny*
* 1952 - *Baník Vítkovice*
* 1957 - *VŽKG Ostrava* (Vítkovické železárny Klementa Gottwalda)
* 1976 - *TJ Vítkovice*
* 1993 - *HC Vítkovice*

## Palmarés 
* **2 Campionatos Checoslovacos:** 1952 e 1981

## Notas 
## Véxase tamén 
### Ligazóns externas 
* Sitio web oficial
Ponte do Demo

A **ponte do Demo** é ponte situada entre as parroquias de Carboeiro (Silleda) e Fontao (Vila de Cruces), cruzando o río Deza. Trátase dunha construción da Baixa Idade Media, localizada nas proximidades do mosteiro de San Lourenzo de Carboeiro.

A tradición oral afirma que foi construída polo demo, de aí o seu nome, nunha encarga dos monxes do mosteiro.

## Galería de imaxes

Ponte_de_Carboeiro,_Carboeiro,_Silleda.jpg
The Tales of Beedle the Bard

***The Tales of Beedle the Bard*** (en galego, ***Os contos de Beedle o bardo***) é un libro de relatos para nenos escrito pola autora británica J. K. Rowling. Foi mencionado por primeira vez no sétimo libro do ciclo novelístico *Harry Potter* e, mediante o recurso da metaficción, a autora fíxoo pasar por un libro real que sería escrito no século XV por Beedle, recoñecido autor na literatura máxica do universo "Harry Potter".

Rowling escribiu o libro trala publicación de *Harry Potter e as reliquias da morte*. A autora non o ideou co obxectivo de publicalo, senón que produciu unha edición limitada de só sete copias feitas a man e ilustradas por ela mesma. Un deles foi adquirido polo sitio web Amazon.com nunha poxa en 2007. O portal de vendas online pagou 1,95 millóns de libras esterlinas (arredor de 2,29 millóns de euros) polo exemplar, co que se converteu no manuscrito literario moderno que maior cotización conseguiu nunha poxa. Os cartos recadados destináronse á campaña de caridade The Children's Voice, que preside Rowling xunto con Emma Nicholson, baronesa de Winterbourne.

Dada a crecente demanda do público lector afeccionado á saga *Harry Potter* por coñecer o texto, a autora aceptou publicar a colección de contos o 4 de decembro de 2008 a nivel mundial. O recadado destinouse á organización Children's High Level Group.

## Notas 
## Véxase tamén 
### Bibliografía
* Davis, Graeme. *Exploring Beedle the Bard: Unauthorized, Pithy, Tale-By-Tale Perspectives*. Nimble Books LLC: Londres, 2008. ISBN 978 1934840795
### Outros artigos 
* *Quidditch Through the Ages*
* *Fantastic Beasts and Where to Find Them*
* Precuela de *Harry Potter*
Bro Gwened

**Bro Gwened** (tamén *Bro Wened*, *Broereg* ou *Bro Erec* en bretón, *Vannetais* ou *Pays Vannetais* en francés) é un dos *bròiù* (países) nos que se dividía a Bretaña histórica. Consta de 222 vilas nun territorio de 5.649&nbsp;km² e unha poboación de 657.110 habitantes, segundo o censo de 2007. A capital é Gwened.

## Véxase tamén 
### Ligazóns externas 
* Lista das vilas de Bro Gwened
Jurassic Park (novela)

***Jurassic Park*** (en galego, ***Parque Xurásico***) é unha novela de ciencia ficción escrito polo autor estadounidense Michael Crichton. A miúdo considerado como unha obra que advirte dos perigos da experimentación biolóxica do mesmo que o *Frankenstein* de Mary Shelley, emprega como metáfora o colapso dun parque de dinosauros creados enxeñaría xenética para ilustrar o concepto matemático da teoría do caos e as súas implicacións filosóficas. En 1993, Steven Spielberg adaptou o libro no filme *Parque Xurásico*, que gañou tres 3 Premios Oscar, 19 outros premios e 15 nomeamentos. A secuela do libro, *The Lost World* (1995), tamén foi adaptada por Spielberg no filme *The Lost World: Jurassic Park* de 1997. Un terceiro filme, dirixido por Joe Johnston, inclúe varios elementos, temas e escenas dos dous libros que finalmente non foron empregados en ningún dos filmes anteriores.

## Animais prehistóricos que aparecen na novela 
**Tyrannosaurus rex*
**Velociraptor*
**Tricerátops*
*Estegosauro
**Dilophosaurus*
**Procompsognathus*
**Apatosaurus* (algunhas versión da novela substitúen este dinosauro polo *Camarasaurus*)
**Maiasaura*
**Hypsilophodon*
**Hadrosaurus*
**Microceratus* (algunhas versión da novela substitúen este dinosauro polo *Callovosaurus*)
**Othnielia*
**Euoplocephalus*
**Styracosaurus*
**Cearadactylus*
**Coelurosauria* tamén foi mencionada polo Dr. Wu como outra das especies que se clonaron no parque 

## Véxase tamén 
### Ligazóns externas 
* [Mapa da *Illa Nublar(https://gl.wikipedia.org/wiki/Illa_Nublar)*] 
* Páxina oficial  
* 
* *Jurassic Park*  na páxina web oficial de Michael Crichton
Porin jäähalli

O **Porin jäähalli** ou **Isomäen jäähalli** é un pavillón deportivo da cidade de Pori, Finlandia. O uso principal do pavillón é a práctica do hóckey sobre xeo, xogando os seus partidos como local o Porin Ässät, equipo que compite na máxima categoría do hóckey sobre xeo finlandés, a SM-liiga.

O pavillón está situado no distrito de Isomäki e foi construído en 1964, aínda que non foi ata 1971 cando se inaugurou a pista de xeo. Dende a súa construción experimentou diversos procesos de reforma en 1979, 1986–87, 1996 e 2000.

## Véxase tamén 
### Ligazóns externas 
* Porin jäähalli en www.poritieto.com 
* Porin jäähalli na web da cidade  
* Porin jäähallien www.hockeyarenas.net
Piráti Chomutov

O **Piráti Chomutov** é un equipo profesional de hóckey sobre xeo da cidade de Chomutov, República Checa. O club foi fundado en 1945 e dende a tempada 2012-13 compite na Extraliga Checa, a máxima categoría do hóckey sobre xeo checo. Xoga os seus partidos como local no ČEZ Arena, un pavillón con capacidade para 5.250 espectadores.

## Historia 
O club foi fundado en 1945. Na tempada 1950-51, o Piráti Chomutov ascendeu á máxima categoría do hóckey sobre xeo de Checoslovaquia, onde permaneceu ata a tempada 1963-64. En 1967 ascendeu novamente á máxima categoría, mais descendeu outra vez ese mesmo ano. En 1984 o club descendeu á terceira categoría. En 1997 comprou a licenza para competir na 1. národní hokejová liga (segunda categoría) ao HC Slovan Ústečtí Lvi.

Tras gañar a 1. národní hokejová liga na tempada 2011-12, o Piráti Chomutov volveu á máxima categoría, a Extraliga Checa.

### Denominacións 
* 1945 - ČSK Chomutov
* 1949 - ZJS spojené ocelárny
* 1951 - Sokol Hutě
* 1953 - TJ Baník Chomutov ZJF
* 1958 - Baník VTŽ Chomutov
* 1960 - VTŽ Chomutov
* 1991 - Klub ledního hokeje VT VTJ Chomutov
* 1996 - KLH Chomutov
* 2011 - Piráti Chomutov

## Véxase tamén 
### Ligazóns externas 
* Sitio web oficial
Carlos Martínez Mínguez

**Carlos Martínez Mínguez**, nado en Soria o 28 de xuño de 1973, é un político español, actual alcalde de Soria.

## Biografía 
Nacido en Soria, estudou Enxeñaría Técnica Agrícola no Campus "Duques de Soria" da Universidade de Valladolid. Afiliouse ao PSOE con 23 anos, formou parte da lista do seu partido ao concello de Soria en 1999, resultando elixido concelleiro nun goberno municipal tripartito entre PSOE, IU e ALSI, asumindo as concellarías de Medio Ambiente, Cultura e Festexos. En 2003 tras a perda da alcaldía nas municipais, foi portavoz do PSOE no concello de Soria, cargo que compatibilizou co de procurador por Soria nas Cortes de Castela e León.

Desde 2002 é secretario provincial do PSOE de Soria, sendo reelixido en 2004, 2008 e 2012. Cabeza de lista do PSOE nas municipais de 2007, a súa candidatura foi a máis votada, empatando a 9 edís co PP, sendo investido alcalde o 16 de xuño de 2007, iniciando unha lexislatura en minoría. Nas eleccións municipais do 22 de maio de 2011, obtivo maioría absoluta, chegando até os 12 concelleiros fronte aos 9 do PP, sendo reelixido alcalde de Soria o 11 de xuño de 2011. Foi membro do equipo de Carme Chacón durante a elección do secretario xeral do PSOE no seu 38º Congreso.

## Cargos desempeñados 
* Concelleiro de Soria. (Desde 1999)
* Procurador por Soria nas Cortes de Castela e León (1999-2003)
* Secretario xeral do PSOE de Soria. (Desde 2002)
* Portavoz do PSOE no concello de Soria. (2003-2007)
* Alcalde de Soria. (Desde 2007)

## Notas
Pedro Arahuetes

**Pedro Cipriano Frutos Arahuetes García**, nado en Segovia o 25 de outubro de 1958, é un avogado e político español que desenvolveu toda a súa carreira política na cidade castelá-leonesa de Segovia, da que é alcalde nas listas do PSOE desde 2003.

## Traxectoria 
Estudou Dereito no Colexio Universitario de Segovia e logo en Madrid, na Universidade Complutense, licenciándose en 1982 e doutorándose en 1984. Tras licenciarse dedicouse ao exercicio libre da profesión de avogado, primeiro en Madrid e, desde 1989, na súa cidade natal. Foi membro da xunta de goberno do Colexio de Avogados de Segovia entre 1994 e 1998, e asesor xurídico do Sindicato de Auxiliares de Enfermería de Segovia entre 2001 e 2003. En 1997 presentouse a decano do Colexio de Avogados, sen éxito.

En novembro de 2002, o PSOE anunciou que Arahuetes, que non estaba afiliado ao partido, sería o seu cabeza de lista nas eleccións municipais do ano seguinte. Substituía a Ángel García Cantalejo, líder socialista local que fora o único candidato nas primarias para ser candidato socialista á alcaldía, pero que renunciou posteriormente. García Cantalejo apuntou que unha das razóns da súa retirada eran os malos resultados que lle atribuían as enquisas. Segundo García Cantalejo, con Arahuetes aspiraban a obter a maioría absoluta.

A lista encabezada por Arahuetes conseguiu un bo resultado, pasando dos sete concelleiros que obtivera en 1999 a once (o mellor resultado do PSOE nas municipais até aquelas). Aínda que o Partido Popular obtivera un máis, doce, un pacto de goberno con Izquierda Unida, que tiña dous concelleiros, permitiu a Arahuetes converterse no segundo alcalde socialista de Segovia tras a reinstauración da democracia en España. Catro anos despois, nas eleccións de 2007, non necesitou de pactos pois obtivo maioría absoluta. Nas eleccións de 2011 perdeu de novo a maioría absoluta ao verse superado por pouco máis de cen votos polo Partido Popular. Ambos partidos obtiveron doce concelleiros, dependendo a alcaldía da actitude do terceiro partido do consistorio, Izquierda Unida, que entrou de novo no concello, cun concelleiro. Finalmente, o PSOE e Izquierda Unida alcanzaron un pacto para facilitarlle a alcaldía a Arahuetes, aínda que IU non se integrou no equipo de goberno.

Pedro Arahuetes está casado e é pai de tres fillos.

## Notas 
## Véxase tamén 
### Ligazóns externas 
* Web de Pedro Arauhetes
* Curriculum Vitae de Pedro Arahuetes  (relator nos Foros Locais Municipais da Deputación de Badaxoz, 13 de xaneiro de 2011)
*
Alfonso Fernández Mañueco

**Alfonso Fernández Mañueco**, nado en Salamanca en 1965, é un político español, militante do Partido Popular. É licenciado en Dereito e Diplomado pola Escola de Práctica Xurídica de Salamanca. Durante dous anos exerceu como pasante nun despacho de avogados. Entre 2011 e 2018 foi alcalde de Salamanca, como xa fora seu pai Marcelo Fernández Nieto de 1969 a 1971. Dende o 12 de xuño de 2019 é presidente da Xunta de Castela e León.

## Carreira política 
* En 1985 fundou a primeira asociación de estudantes de Castela e León (AEUS).
* En 1993 foi elixido Secretario Xeral do Partido Popular de Salamanca.
* Elixido concelleiro do concello de Salamanca en 1995 e en 1999.
* Deputado Provincial por Salamanca nas lexislaturas 1995/1999.
* Vicepresidente Primeiro da Deputación Provincial de Salamanca
* O 12 de xullo de 1996 foi elixido Presidente da Deputación de Salamanca, cargo que ocupou até marzo de 2001.
* O 19 de marzo de 2001 foi nomeado Conselleiro de Presidencia da Xunta de Castela e León.
* En abril de 2002 é elixido Secretario Rexional do Partido Popular de Castela e León.
* Conselleiro da Presidencia da Xunta de Castela e León.
* Nomeado en xullo del 2007, Conselleiro de Interior e Xustiza da Xunta de Castela e León. 
* Nomeado Presidente do Comité Nacional de Dereitos e Garantías polo Congreso Nacional do Partido Popular, onde tamén interviu na redacción dun dos relatorios.
* Nomeado o 11 de xuño de 2011 alcalde de Salamanca.
Alfonso Polanco

**Alfonso Polanco Rebolleda**, nado en Palencia o 29 de decembro de 1967, é un político español do Partido Popular, alcalde de Palencia desde xuño de 2011.

É licenciado en Ciencias Económicas e Empresariais, especializándose como técnico de auditoria e contabilidade do Ministerio de Facenda e traballando como funcionario do Estado. Ocupou diversos cargos técnicos dentro da Xunta de Castela e León.

## Alcalde de Palencia 
En 2011 Alfonso Polanco presentouse como candidato polo Partido Popular á alcaldía de Palencia despois de varios anos sendo un dos concelleiros na oposición. A lista que encabezaba conseguiu a maioría absoluta no consistorio con 21.335 votos e 14 concelleiros, desprazando da alcaldía a Heliodoro Gallego (PSOE) despois de 16 anos non consecutivos.

## Notas
UGT-Galicia

A **Unión Xeral de Traballadores de Galicia** (UGT-Galicia) é a federación territorial galega da *Unión General de Trabajadores* (UGT), un sindicato cuxo ámbito de actuación abrangue todo o Estado español.
## Historia 
:Ver artigo principal: Historia da UGT.

A UGT foi fundada no ano 1888 en Barcelona polo galego Pablo Iglesias Posse como un sindicato de ideoloxía socialista. Só nove anos antes, o seu promotor fundara o PSOE como vertente política desta ideoloxía.

Após a fundación, a UGT comezou a operar en todo o Estado español, convivindo ou rivalizando con outros modelos sindicais. A sublevación militar de 1936 contra o réxime republicano resolveuse en moi pouco tempo en Galicia a favor dos golpistas, polo que moitos representantes da UGT se viron obrigados a fuxir e o patrimonio sindical foi incautado. Con todo, a UGT continuou a traballar en Galicia desde a clandestinidade durante toda a ditadura, e cando regresa a democracia a UGT contaba xa con 34 unións locais que posteriormente conformarían a UGT-Galicia .

O congreso de constitución da UGT-Galicia tivo lugar os días 13 e 14 de outubro de 1979, en Santiago de Compostela. O primeiro secretario xeral foi Javier Pedrido Fraiz. A Unión Xeral de Traballadores de Galicia, integrada na *Unión General de Trabajadores* de España, declárase como unha «organización autónoma e independente de calquera inxerencia externa, unha organización que se move única e exclusivamente pola vontade dos seus afiliados, tendo como norma máxima de funcionamento a democracia absoluta» 
* Desde 2005: José Antonio Gómez Gómez 
 
## Notas
Palco

O termo **palco** pódese referir:

## Construción 
* **Palco**, espazo independente con forma de balcón e varios asentos que hai nos teatros e noutras salas de espectáculos. 

* **Palco**, pequena construción xeralmente de forma poligonal e elevada do chan, que consta dun teito sostido por columnas e que serve como lugar de actuación para agrupacións musicais durante as festas. **Palco da música**, **coreto**.
****Palco**, construción de xardín a rente do chan que consta dun teito sostido por piares e que serve como elemento decorativo e para dar sombra e poder xantar, ler e realizar outras actividades. ***Gazebo***. 

## Toponimia 
***Palco**, unha cidade localizada no estado americano de Kansas, no Condado de Rooks.
Enciclopedia Universal Micronet

[miniatura|275px|A *Sibila Délfica*, [fresco de Michelangelo na Capela Sistina, é a imaxe da portada da Enciclopedia Universal Micronet.]]
A **Enciclopedia Universal Micronet** é unha enciclopedia en castelán, de temática universal, en soporte dixital (DVD) para sistemas operativos Windows, editada pola compañía española de software Micronet.

## Descrición 
Publicada dende 1995, acadou a 23ª edición (agosto de 2012) con máis de 185.000 artigos. Valorada pola prensa especializada como unha das mellores enciclopedias multimedia editadas en castelán, o equipo editorial está composto por máis de 600 especialistas.

Está organizada en canles temáticos de Arte e Literatura, Ciencias da vida, Ciencia e Tecnoloxía, Deportes e Tempo Libre, Humanidades, e Sociedade. Inclúe dicionario, efemérides, anuario e atlas anatómico.

Contén 53.000 biografías, 100.000 artigos científicos, técnicos, de arte e humanidades, 15.000 imaxes, 25.000 termos xeográficos, 1.700 arquivos sonoros e 400 vídeos e animacións interactivas.

## Notas 
## Véxase tamén 
### Bibliografía 
* 
* 

### Outros artigos 
* Microsoft Encarta.
### Ligazóns externas 
* Enciclopedia Universal Micronet na páxina de Micronet .
Bro Sant Brieg

**Bro Sant Brieg** (tamén *Pentevr-ha-Goueloù* en bretón, *Pays de Saint-Brieuc* ou *Goëlo-Penthièvre* en francés, ''Paÿs d'Saint-Bérieu* ou *Gouélo-Pent'hié* en galó) é un dos *bròiù'' (países) nos que se dividía a Bretaña histórica. Consta de 131 vilas nun territorio de 2.558&nbsp;km² e unha poboación de 293.674 habitantes, segundo o censo de 2007. A capital é Sant-Brieg.

## Véxase tamén 
### Ligazóns externas 
* Lista das vilas de Bro Sant Brieg
Elefante indio

O **elefante indio** (*Elephas maximus indicus*) é unha das tres subespecies recoñecidas de elefante asiático que habita en Asia. Dende 1986, *Elephas maximus* foi sinalado como especie ameazada pola IUCN xa que a súa poboación descendeu polo menos un 50% nas últimas tres xeracións. A especie está ameazada pola perda, degradación e fragmentación de hábitat.

## Distribución e hábitat
[miniatura|Elefantes ceibos en [Munnar, Kerala.]]
[miniatura|Elfante no [Parque Nacional Jim Corbett.]]
[miniatura|Bañándose no [Parque Nacional Nagarhole.]]
Os elefantes indios son nativos de case toda Asia: India, Nepal, Bangladesh, Bután, Myanmar, Tailandia, Península de Malaisia, Laos, China, Camboxa e Vietnam. Nos anos 1990, a poboación estimada era:
* 26.390–30.770 na India, onde as poboacións están restrinxidas en catro áreas:
** no noroeste — ó pé do Himalaia en Uttarakhand e Uttar Pradesh.
** no nordeste – dende a fronteira leste do Nepal ata o oeste de Assam. 
** na zona central — en Orissa, Jharkhand, e no sur de Bengala, con algúns animais en Chhattisgarh.
** no sur – oito poboacións dispersas.
* 100–125 no Nepal.
* 150–250 en Bangladesh.
* 250–500 en Bután.
* 4.000–5.000 en Myanmar.
* 2.500–3.200 en Tailandia.
* 2.100–3.100 en Malaisia.
* 500–1.000 Laos.
* 200–250 na China.
* 250–600 en Camboxa.
* 70–150 na zona sur de Vietnam.

## Notas
John R. Neill

[miniatura|Tik-Tok, *Little Wizard Stories of Oz*, [1914.]]

**John Rea Neill**, nado en Filadelfia (Pensilvania) o 12 de novembro de 1877 e finado en Flanders (Nova Jersey) o 13 de setembro de 1943, foi un ilustrador estadounidense.

## Traxectoria 
Tralas diferenzas entre Frank Baum (escritor) e W. W. Denslow (ilustrador), autores de *O mago de Oz*, Neill, recibiu, en 1904, o seu primeiro encargo importante, ilustrar *The Marvelous Land of Oz*. Desde entón traballou en máis de corenta libros da saga de Oz.

## Notas 
## Véxase tamén 
### Outros artigos 
* William Wallace Denslow
### Ligazóns externas 
* JohnRNeill.net  .
* PulpArtists.com .
Javier Lacalle

**Francisco Javier Lacalle Lacalle**, nado en Burgos o 10 de agosto de 1969, é un político español, alcalde da cidade de Burgos desde o 11 de xuño de 2011. Licenciado en dereito, anteriormente foi director xeral de Xuventude da Xunta de Castela e León (1999-2003) e, durante a alcaldía de Juan Carlos Aparicio, primeiro tenente de alcalde, portavoz e concelleiro de Fomento no concello de Burgos (2003-2011). Foi secretario do comité electoral do Partido Popular de Castela e León e membro do comité executivo rexional.

## Cargos desempeñados no Partido Popular 
Afiliado en 1990; presidente provincial (provincia de Burgos) de Nuevas Generaciones en 1994 e vicesecretario rexional desta organización entre 1996 e 2001; vicesecretario do PP de Burgos en 2001 e coordinador electoral rexional entre 2002 e 2005. Desde 2008, secretario xeral do PP de Burgos.

## Cargos políticos 
Concelleiro en Burgos (1995 – 1999) e presidente da Comisión de Xuventude, Vicepresidente de Instalacións Deportivas, vicepresidente do Instituto Municipal de Cultura, membro da xunta de goberno do Patronato de Turismo.

Director Xeral de Xuventude da Xunta de Castela e León (1999-2003). Nese mesmo período foi secretario xeral da Rede Española de Albergues Xuvenís.

Primeiro tenente de alcalde, portavoz e concelleiro de Fomento no concello de Burgos (2003-2011). Un dos impulsores do Aeroporto de Burgos, responsable das peatonalizacións do centro e tamén do bulevar ferroviario.

## Candidato á alcaldía de Burgos 
No 2011, o alcalde Juan Carlos Aparicio considerou que oito anos era «máis que suficientes» para estar no seu cargo e renunciou a presentar a súa candidatura para as seguintes eleccións municipais. O 16 de decembro de 2010, a Xunta Directiva Provincial do Partido Popular proclamou por unanimidade e aclamación a Francisco Javier Lacalle como novo candidato á alcaldía de Burgos para as eleccións municipais do 22 de maio.

## Notas
Creepshow 2

***Creepshow 2*** é un filme estadounidense dirixido por Michael Gornick que se estreou en 1987. É unha secuela de *Creepshow*, e ámbalas dúas están baseadas en historias de Stephen King.

## Sinopse 
Un neno de trece anos de idade chamado Billy, agarda a chegada do último número de "Creepshow", xunto cun espírito macabro chamado Creep, que lle conta os seus últimos contos de terror. No "Old Chief Wood'nhead", tres delincuentes asasinan os propietarios dunha tenda en cuxa porta se atopa o tótem dun vello xefe indio, estatua que será profanada durante o asalto.

## Personaxes 
;Prólogo
* Domenick John como Billy
* Tom Savini como The Creep
* Joe Silver como The Creep *(voz)*

;Old Chief Wood'nhead
* George Kennedy como Ray Spruce
* Philip Dore como Curly
* Kaltey Napoleon como Indio #1
* Maltby Napoleon como Indio #1
* Tyrone Tonto como Indio #2
* Dorothy Lamour como Martha Spruce
* Frank Salsedo como Ben Whitemoon
* Holt McCallany como Sam Whitemoon
* David Holbrook como Fatso Gribbens
* Don Harvey como Andy Cavanaugh
* Dan Kamin como Old Chief Wood'nhead
* Dean Smith como Mr. Cavanaugh
* Shirley Sonderegger como Mrs. Cavanaugh

;The Raft
* Paul Satterfield como Deke
* Jeremy Green como Laverne
* Daniel Beer como Randy
* Page Hannah como Rachel

;The Hitchhiker
* Lois Chiles como Annie Lansing
* David Beecroft como Amante de Annie
* Tom Wright como Autostopista
* Richard Parks como George Lansing
* Stephen King como Condutor de camión
* Cheré Bryson como Muller no accidente

## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Ludovic Giuly

**Ludovic Giuly**, nado en Lión (Francia) o 10 de xullo de 1976, é un exfutbolista francés. Xogaba de mediapunta ou de extremo. Xogou para seis equipos durante a súa carreira, sendo o FC Lorient o último equipo no que xogou. Foi internacional coa selección de Francia.

## Palmarés 
;AS Monaco
* **Ligue 1:** 2000
* **Coupe de la Ligue:** 2003

;Barcelona
* **UEFA Champions League:** 2006
* **Primeira división española:** 2005, 2006
* **Supercopa de España:** 2005, 2006

;AS Roma
* **Coppa Italia:** 2008
* **Supercoppa Italiana:** 2007

;PSG
* **Coupe de France:** 2010

;Francia
* **Copa Confederacións da FIFA:** 2003

## Véxase tamén 
### Ligazóns externas 
* Datos do xogador en soccerbase.com
Carlo Ancelotti

**Carlo Michelangelo Ancelotti**, nado en Reggiolo o 10 de xuño de 1959, é un exfutbolista e actual adestrador de fútbol italiano. Xogaba na posición de centrocampista e dende 2025 adestra a selección do Brasil.

## Véxase tamén 
### Ligazóns externas 
* Datos do adestrador en uefa.com 
* Datos do adestrador en transfermarkt.co.uk 
* Datos do adestrador en fifa.com
Presa El Salto

[miniatura|Presa e [central hidroeléctrica "El Salto".]]
O conxunto arquitectónico denominado **Presa El Salto** situada no termo municipal de El Carpio (Provincia de Córdoba, España) está formado por unha presa e unha central hidroeléctrica coa comunicación entre ambas.

Sitúase no km 3,3 da estrada de Pedro Abad-Adamuz (CO-412), no río Guadalquivir. No deseño de estilo neomudéxar colaborou o arquitecto Casto Fernández Shaw, cos enxeñeiros Carlos Mendoza e Antonio del Águila. A súa construción, realizouse entre os anos 1918 e 1922 pola enxeñaría madrileña Mengemor.

Conta cun importante valor social para a poboación da localidade, xa que contribuíu ó desenvolvemento e expansión económica da zona desde a súa construción entre os anos 1918 e 1922.

## Descrición 
A presa, situada nun lugar onde existían unhas antigas aceas, dispón de dous estribos en ámbalas marxes do río que nivelan a canle con cinco contrafortes interiores que soportan as contraportas e o piso da ponte, subindo sobre el para soportar a estrutura metálica onde se sustentan as máquinas que accionan as contraportas. No extremo da marxe dereita, un estribo álzase en arco sobre a calzada en forma de porta. Aquí alóxanse as escaleiras de acceso á cabina de control, rematada por unha torreta octogonal, que tivo unha cúpula. Esta cúpula, o arco de ferradura con alfiz, os grupos de simple ou dobres portelos e os soportes das varandas da calzada son de estilo neomudéxar.

Toda a obra de formigón está exteriormente tratada cun revestimento de bloques do mesmo material de xuntas sinaladas a imitación de perpiaños a soga e tizón.

A superestructura metálica, constituída por unha viga en caixa de celosía, soportaba un entarimado de madeira, hoxe substituído por enreixado, onde se sitúan, en casetas protexidas, os motores que transmiten a forza ás engrenaxes que soportan as cadeas de elevación de comportas.

Da estrutura en viga sobresae ó exterior do encoro unha ponte guindastre con cabina de madeira de dúas plantas para aloxar ó operario encargado de accionar os dispositivos polos cales se transportan módulos de vigas metálicas que, amoreados nunhas rañuras paralelas ás das comportas, reteñen a auga e posibilitan a separación das citadas comportas. Este mesmo mecanismo utilízase para levantar as carcasas de motores e engrenaxes.

Os dispositivos mecánicos deste enxeño están perfectamente deseñados, atendendo ó uso e á súa función, con solucións cheas de enxeño e meticulosidade, que, ademais da súa idoneidade técnica, está chea de valores artísticos. O seu estado de conservación é moi bo.

A Central Eléctrica é un edificio construído tamén cunha preocupación estética, con cuberta en cúpula de roscas de ladrillo con torretas dun singular aire historicista e expresionista, así como con algúns detalles entre os que destaca un balcón soportado por unha cabeza de elefante. A fábrica está tratada con bloques a modo de perpiaños e é de destacar o deseño das turbinas de fabricación estranxeira, en uso desde a súa instalación.

## Notas
Carlos Mouriz

**Carlos Mouriz Castro**, nado o 4 de agosto de 1960 en Lugo, é un exfutbolista galego. Xogaba de defensa.

## Traxectoria
Formouse no CD Lugo e en 1981 fichou polo Celta de Vigo, mais tras realizar a pretempada co equipo celeste foi cedido ao Racing de Ferrol. Despois regresou ao CD Lugo e estivo un ano na SD Ponferradina.

Exerceu como director deportivo do Club Deportivo Lugo entre 2003 e 2015. Despois foi director deportivo do Racing de Ferrol entre 2017 e 2025.

## Notas
## Véxase tamén 
### Ligazóns externas 
* Datos de Mouriz en Aupa Deportiva
Os Currás, Santa María de Neda, Neda

**Os Currás** é un lugar da parroquia de Santa María de Neda no concello coruñés de Neda, na comarca de Ferrol.

## Lugares e parroquias 
### Lugares de Santa María de Neda 
### Parroquias de Neda 
## Notas
Senna

***Ayrton Senna** (1960-1994), un piloto brasileiro de Fórmula 1.
***Bruno Senna** (1983-), un piloto brasileiro de Fórmula 1 e o sobriño do anterior.
* *Senna*, xénero de Cesalpinóideas.
Juan Pedrosa Vicente

**Juan María Domingo Pedrosa Vicente**, nado en Vigo o 28 de maio de 1957, é un economista e político galego do PPdeG.

## Traxectoria 
Licenciado en Ciencias Económicas e Empresariais. Foi delegado provincial da Consellería de Xustiza, Interior e Relacións Laborais en Pontevedra (1993-1994), director xeral de Relacións Laborais (1994-1997), deputado no Parlamento de Galicia na V e VI lexislaturas (1997-2005) e secretario executivo da organización do PPdeG. É xefe do servizo de formación e colocación da delegación da Xunta en Vigo.

## Véxase tamén 
### Ligazóns externas 
* Ficha en galegos.info
José Manuel Vila Pérez

**José Manuel Vila Pérez**, nado en Malpica de Bergantiños en 1958 e finado no mesmo concello o 14 de febreiro de 2011, foi un político galego do PPdeG.

## Traxectoria 
Foi secretario da Confraría de Pescadores de Malpica. Foi concelleiro de Malpica de Bergantiños polo PPdeG dende as eleccións municipais de 1987. Foi deputado do Parlamento de Galicia (1989-2001). En 2003 formou unha agrupación independente (Agrupación Vecinal de Electores AVE) coa que conseguiu catro concelleiros, os mesmos que o PSOE, con quen gobernou en coalición. En 2007 volveu a liderar a agrupación independente, logrando 3 concelleiros e pasando á oposición. A principios de 2009 ata o PPdeG recuperouno para presidir a xestora local, sendo elixido candidato á alcaldía para as municipais de 2011, porén faleceu o 14 de febreiro de 2011. No seu lugar encabezou a candidatura Eduardo Parga Veiga e logrou a vitoria e a alcaldía.

## Véxase tamén 
### Outros artigos 
* Eleccións municipais en Malpica de Bergantiños

### Ligazóns externas 
* Fallece José Manuel Vila Pérez, el candidato del PP a la Alcaldía de Malpica
José Serafín Pena Souto

**José Serafín Pena Souto**, nado na Coruña o 22 de maio de 1928 e finado en Lugo o 3 de febreiro de 2016, foi un empresario e político galego do PPdeG.

## Traxectoria 
Nado na Coruña, desde os catro anos criouse na casa de Fouz de Recimil. Estudou o bacharelato nos Maristas de Lugo. Iniciouse como empresario instalando mesas de futbolín nos establecementos de hostalaría, logo montou o primeiro salón de máquinas recreativas do norte de España no Campo Castelo de Lugo. Foi empresario da construción e taurino, e despois dedicouse á hostalería. Participou nas eleccións municipais en Lugo durante o franquismo polo chamado “terzo familiar”. Despois foi militante de Alianza Popular, e logo do Partido Popular. Foi concelleiro en Lugo desde 1974 ata 2007. Varias veces Tenente de Alcalde, foi tamén Síndico do Concello de Lugo. Foi deputado no Parlamento de Galicia na III e IV lexislaturas (1989-1997). Participou na elaboración da Lei do Xogo de Galicia, e fundou a primeira asociación Galega de Empresas Operadoras, da que foi presidente. Foi Vicepresidente do Club Deportivo Lugo.

## Notas 
## Véxase tamén 
### Ligazóns externas 
* Ficha en galegos.info
María José Ares Casal

**María José Ares Casal**, nada en Melide o 20 de abril de 1948, é unha política galega do PPdeG.

## Traxectoria 
Filla de José Ares Lois. Foi directora do colexio Barrié de la Maza. Foi concelleira de Santa Comba polo PPdeG dende as eleccións municipais de 1991 e foi responsable de Cultura e Educación en tres lexislaturas, sendo posteriormente responsable de Educación e Asuntos Sociais. Foi elixida deputada do Parlamento de Galicia nas autonómicas de 1993. En maio de 2009 foi expulsada do PPdeG por non apoiar ao independente Miguel Pérez Fernández como alcalde na moción de censura de febreiro de 2008. Nas municipais de 2011 encabezou a candidatura de Terra Galega e foi elixida concelleira. En 2015 abandonou a política.

## Véxase tamén 
### Bibliografía 
* 
### Outros artigos 
* Eleccións municipais en Santa Comba
Roberto Taboada Rivadulla

**Roberto Jesús Taboada Rivadulla**, nado en Pontevedra o 30 de abril de 1953, é un político galego do PSdeG-PSOE.

## Traxectoria 
Diplomado en Maxisterio, traballou na Cidade Infantil Príncipe Felipe e foi membro do Consello de Administración de CRTVG.

Militante socialista desde 1981, foi elixido concelleiro de Pontevedra en 1987 na candidatura de Gonzalo Adrio Barreiro. Nos comicios electorais de 1991 e 1999 foi candidato á alcaldía, e saíu elixido de novo concelleiro. Amais, foi deputado no Parlamento de Galicia na III e IV lexislaturas (1989-1997). Tras as eleccións de 1999 o PSdG apoiou o goberno de Miguel Anxo Fernández Lores como alcalde do BNG. Retirouse da política en 2002, meses antes das eleccións municipais, por mor dun derramo cerebral.

Na década de 1980 cultivou a pintura, o deseño e o debuxo. En 1982 deseñou o cartel das Festas da Peregrina de Pontevedra, e foi seleccionado no II Certame Galego de Artes Plásticas. Como escritor foi finalista do Premio de Xornalismo Julio Camba en 1982. Trala súa retirada da política, adícase á escritura e foi comisario de diversas exposicións.

## Obra 
* *O carballo e a súa historia: Pontevedra e a madeira* (2008)
* *O monumento ós heroes de Pontesampaio e o seu contorno* (2009; xunto a Arturo Hermida Samartín)
* *Fuentes de hierro pontevedresas* (2010; xunto a Enrique Sotelo Resurrección)
* *30 años de corporaciones municipales en Pontevedra* (2010)
* *Mi familia* (2014)
* *Das feiras aos gabinetes. A fotografía en Pontevedra 1865-1960* (2015)

## Véxase tamén 
### Outros artigos
*Eleccións municipais en Pontevedra

### Ligazóns externas 
* "No puede hablar, leer ni escribir, pero se defiende" , artigo en *El Correo Gallego*, 7 de maio de 2011 .
* "Roberto Taboada abre un álbum de fotos históricas na Casa da Luz", artigo en *Pontevedra Viva*, 8 de maio de 2013.
Cartelle (homónimos)

Como topónimo **Cartelle** pode referirse a:

;En Galiza
***Cartelle**, concello da comarca da Terra de Celanova;
****Cartelle**, parroquia de dito concello;
*****Cartelle**, lugar de dita parroquia.

## Véxase tamén
### Outros artigos
Rytíři Kladno

O **Rytíři Kladno** é un equipo profesional de hóckey sobre xeo da cidade de Kladno, República Checa. O club foi fundado en 1924 e actualmente compite na máxima categoría do hóckey sobre xeo checo, a Extraliga, competición da cal foi campión da liga regular na tempada inaugural. Xoga os seus partidos como local no Městský zimní stadion, un pavillón con capacidade para 8.600 espectadores. O seu propietario é o xogador dos Boston Bruins nado en Kladno Jaromír Jágr.

## Historia 
O Rytíři Kladno foi fundado en 1924 como *HOSK Kladno*. Kladno foi un equipo especialmente forte a finais da década dos '70, cando gañou catro títulos consecutivos da liga checoslovaca (1975–1978, e 1980). Kladno gañou tamén a Copa de Europa en 1977 tras derrotar na final ao Spartak de Moscova. A estrela do equipo, Milan Nový, foi MVP da liga en 1977, 1981 e 1982, e gañou seis veces o premio ao máximo goleador. František Pospíšil foi o MVP da liga en 1971 e 1972.

Na 1993-94, a tempada inaugural da Extraliga, o equipo finalizou na primeira posición a liga regular, mais perdeu en semifinais fronte ao futuro campión, o HC Olomouc.

O club non tivo moito éxito as seguintes tempadas, e mesmo descendeu en 2002 á segunda división, retornando unha tempada despois á elite.

Jaromír Jágr xogou na súa cidade natal en partes de catro tempadas, incluíndo durante os paros laborais da NHL en 1994, 2004, e 2012.

### Denominacións 
Os equipos de hockey da Extraliga adoitan ser coñecidos polo nome do seu patrocinador, que cambia periodicamente. Actualmente o equipo de Kladno é chamado Rytíři Kladno (*Cabaleiros de Kladno*).
* 1924 - HOSK Kladno
* 1948 - Sokol Kladno
* 1977 - Poldi SONP Kladno
* 1995 - HC Poldi Kladno
* 1997 - HC Velvana Kladno
* 2000 - HC Vagnerplast Kladno
* 2003 - HC Rabat Kladno
* 2007 - HC GEUS OKNA Kladno
* 2010 - HC Vagnerplast Kladno
* 2011 - Rytíři Kladno

## Palmarés 
* **6 Ligas Checoslovacas:** 1959, 1975, 1976, 1977, 1978, 1980
* **1 Copa de Europa:** 1977

## Notas 
## Véxase tamén 
### Ligazóns externas 
* Sitio web oficial
Xosé Manuel Malheiro Gutiérrez

**Xosé Manuel Malheiro Gutiérrez**, nado en Moxico (Angola) o 3 de xaneiro de 1961, é un profesor e escritor galego.

## Traxectoria 
Mestre e Doutor en Filosofía e Ciencias da Educación (Pedagoxía) pola Universidade de Santiago de Compostela.
**Fomento de la Instrucción Gallega*, 2002 (coord.).
**A Herdanza da emigración ultramarina*, 2004.
**As escolas de emigrantes e o Pensamento Pedagóxico: Ignacio Ares de Parga e Antón Alonso Ríos*, 2006.
**Nicolás Gutiérrez Campo. O recordo dun bo mestre, dun home bo*, 2007.

## Notas 
## Véxase tamén 
### Bibliografía 
* 
* 
### Ligazóns externas 
* Páxina na Universidade da Coruña
LOT Polish Airlines

**LOT Polish Airlines** é a aeroliña nacional de Polonia. Baseada en Varsovia, LOT foi creada no ano 1929, sendo unha das aeroliñas máis antigas aínda operativas. Usando unha frota de 55 avións, LOT voa a 60 destinos en Europa, Oriente Medio, Norteamérica e Asia.

O ano 1989 marcou o comezo do rápido desenvolvemento da aeroliña. LOT comezou a retirar os seus vellos avións soviéticos e comezou a renovar a frota. Coa chegada do primeiro Boeing 767-300ER, LOT iniciou servizos intercontinentais a Chicago, Newark, Toronto e Nova York. Estas catro rutas principais teñen sido os voos máis populares de LOT, especialmente durante o verán cando oitos polacos regresan ao seu país de vacacións.

## Frota 

## Véxase tamén 
### Ligazóns externas 
* Páxina da aeroliña
Serie A 2012/13

A tempada **2012–13** da **Serie A** (coñecida como **Serie A TIM** por razóns de patrocinio) foi a 81ª da máxima competición ligueira de fútbol en Italia. Empezou o 25 de agosto de 2012 e finalizou o 19 de maio de 2013. O campión foi o Juventus, que acadou o seu 29º título.

## Equipos e estadios 
## Clasificación 
## Resultados 
## Notas 
## Véxase tamén 
### Ligazóns externas 
* Páxina oficial da Serie A
Pidre, Solbeira de Limia, Xinzo de Limia

**Pidre** é un lugar da parroquia de Solbeira de Limia, no concello ourensán de Xinzo de Limia, na comarca da Limia. No ano 2022 tiña 31 habitantes, dos cales 15 eran homes e 16 mulleres.

## Lugares e parroquias 
### Lugares de Solbeira de Limia 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
Real Club Josaleta

O **Real Club Josaleta** é un club polideportivo e social de carácter privado do barrio de Neguri, na cidade de Getxo, Euskadi. Foi fundado en 1933 e conta con catro sección deportivas federadas: hóckey herba, hóckey a patíns, pádel e tenis. Trátase do terceiro club máis grande de Biscaia en volume de socios, por detrás do Athletic Club de Bilbao e o Club Basket Bilbao Berri.

## Historia 
As orixes do club remóntanse ao 22 de marzo de 1933, cando se redactou o primeiro Regulamento Social do Club (daquela denominado Sociedad Campos de Sport de Jolaseta), aínda que a existencia das instalacións deportivas se remonta a máis de vinte anos antes desta data.

A Sociedad de Terrenos de Neguri, entidade inmobiliaria fundada o 24 de marzo de 1933, destinara parte das súas propiedades á práctica deportiva e actividades recreativas, como un campo de fútbol (no que xogaron o Athletic Club de Bilbao e o Arenas de Getxo, campos de tenis de cemento, unha pista de patinaxe, un campo de tiro e un edificio social.

A sociedade que rexera estas instalacións nunca tivera un carácter deportivo, senón máis ben de explotación das instalacións, ata que a Sociedad Campos de Sport de Jolaseta quedou deportiva e regulamentariamente constituída en 1933, iniciando a súa actividade deportiva con tres modalidades: fútbol, hóckey herba e tenis.

En 1943, o Conde de Barcelona, Juan de Borbón y Battenberg, concedeu ao Club o dereito a empregar a distinción de **Real**, pasando o club a adoptar a denominación de Real Club Jolaseta.

Ao longo da súa historia o club foi introducindo outras disciplinas deportivas como a natación, o hóckey a patíns, ou o pádel, e organizando diversos campionatos a nivel estatal e internacional. O Josaleta é ademais o único equipo vasco que competiu na OK Liga, máxima categoría do hóckey a patíns español.

## Véxase tamén 
### Ligazóns externas 
* Web do club
Parker Lewis

'''''Parker Lewis Can't Lose*** (no orixinal en inglés) ou simplemente **Parker Lewis*' (nome que lle deron na tradución ao galego emitida na TVG) é unha serie de televisión estadounidense realizada pola Columbia Pictures Television e fortemente influenciada polo filme ''Ferris Bueller's Day Off*. A serie foi exhibida orixinalmente na Fox Network de setembro de 1990 a xuño do 1993 (3 tempadas, 73 episodios).

## Características
A serie retrata a vida do seu protagonista Parker Lewis en primeira persoa. Parker é un alumno do instituto Santo Domingo para quen nada é imposíbel. A súa principal preocupación é pasar polos turbulentos anos da puberdade con estilo e sen preocupacións, obxectivo que comparte coa súa namorada (Annie Sloan) e os seus amigos (Jerry Steiner e Mikey Randall) e que se ve dificultado pola súa irmá Shelly e a directora do instituto Grace Pitt.

Alén de varios aspectos da vida adolescente, inseridos con moito surrealismo, un estilo de vida *quase'' cartunesco, os episodios regularmente conteñen referencias cinéfilas, políticas e de celebridades.

## Personaxes principais 
*Parker Lloyd Lewis (Corin Nemec)
*Jerry Steiner (Troy Slaten)
*Michael Patrick 'Mikey' Randall (Billy Jayne)
*Grace Musso (Melanie Chartoff)
*Shelly Ann Lewis (Maia Brewton)
*Martin Lloyd 'Marty' Lewis (Timothy Stack)
*Judy Lewis (Anne Bloom na 1ª tempada e Mary Ellen Trainor no resto)
*Francis Lawrence 'Larry' Kubiac III (Abraham Benrubi)
*Franklin Lemmer (Taj Johnson)
*Annie Faith Sloan (Jennifer Guthrie)

Tamén atuaron na serie Milla Jovovich, coma Robin Fecknowitz no episodio piloto e Rusty Schwimmer no episodio 24 da primeira tempada.

## Véxase tamén
### Ligazóns externas
Polideportivo de Les Comes

O **Poliesportiu Les Comes** é un pavillón polideportivo da cidade de Igualada (Cataluña). Foi inaugurado en 1984 e ten capacidade para 1.500 espectadores. Está situado na Rúa Carles Riba. O seu uso principal é a práctica de hóckey a patíns, sendo a casa do Igualada HC (nas súas categorías masculina e feminina), e ten acollido numerosos eventos deste deporte ao longo da súa historia, tanto a nivel de clubs como de seleccións, salientando o Campionato de Europa Xuvenil de hóckey a patíns 1995, a final a catro da Liga Europea de 1999, ou a Copa do Rei 2008 de hóckey a patíns. Ten unhas medidas de 40 x 20 metros e a súa superficie é de terrazo.

## Véxase tamén 
### Ligazóns externas 
* Les Comes na web do Igualada HC
Certificado de Aptitude Pedagóxica

::*Para os usos de CAP en bioquímica ver proteína activadora por catabolito.*
O **Certificado de Aptitude Pedagóxica** (**CAP**) é o requirimento indispensable en España para que os licenciados, enxeñeiros superiores, arquitectos ou equivalentes poidan exercer o ensino secundario segundo a Lei Orgánica 1/1990 do 3 de outubro, de Ordenación Xeral do Sistema Educativo (LOGSE). Tamén se adoita denominar CAP ao Curso de Aptitude (ou Adaptación) Pedagóxica que leva á súa obtención.

A base normativa encóntrase na Lei Xeral de Educación de 1970 e na Orde Ministerial do 8 de xullo de 1971.

Segundo o Real Decreto do 4 de xuño de 1993, non é necesario cursalo para o ingreso nas especialidades de tecnoloxía, psicoloxía e pedagoxía e formación empresarial, nin tampouco en ningunha das correspondentes ao Corpo de Profesores Técnicos de Formación Profesional. É dicir, os diplomados ou enxeñeiros técnicos (ademais dos licenciados) que poden optar ás prazas de profesor de ditas áreas non están obrigados a cursalo.

## Variantes 
A pesar das múltiples reformas educativas, a formación do profesorado de secundaria seguiu rexéndose polo CAP. Aínda que houbo propostas para modificar a certificación, mantívose o CAP como un estándar vixente, xunto co máis recente Máster en Formación do Profesorado de Educación Secundaria Obrigatoria e Bacharelato, Formación Profesional e Ensinanza de Idiomas. O proxecto de modificación máis avanzado foi o CCP, publicado no R.D. 162/1995, pero nunca se chegou a implantar completamente debido a un cambio de goberno en 1996. 

O curso 2009/2010 foi o primeiro no que non se impartiu o CAP, e no seu lugar implantouse o equivalente Máster en Formación do Profesorado de Educación Secundaria Obrigatoria e Bacharelato, Formación Profesional e Ensinanza de Idiomas, debido á entrada en vigor do Espazo Europeo de Educación Superior (EEES), coñecido como Plan Boloña.

## Notas 
## Véxase tamén 
### Control de autoridades 
* Formación
* Educación
* Ensino superior
* Mestrado
Xosé Manuel López Nogueira

**Xosé Manuel López Nogueira**, nado en Ferrol en 1932 e finado en Santiago de Compostela o 20 de outubro de 1983, foi neurólogo, psiquiatra e escritor galego.

## Traxectoria 
Estudou Medicina na Universidade de Santiago de Compostela, e exerceu como neurólogo e psiquiatra en Santiago de Compostela. Impartiu clases na facultade de Psicoloxía da USC. Foi membro da xeración de *La Noche*, onde publicou as primeiras colaboracións xornalísticas e un dos promotores da Festas Minervais. Estudoso de temas filosóficos e psiquiátricos, e de estética e arte, colaborou asiduamente en *Grial* e tamén en *Vieiros* e *Revista de la Casa de Galicia de Nueva York*. Parte dos seus traballos publicados ata 1973 foron recollidos en *Dialéctica existencial y psicoanálisis*.

## Obras 
* *Dialéctica existencial y psicoanálisis* (2 v.), 1973.
* *Sobre la juventud actual*, 1980.

### Artigos 
[miniatura|170px|Nº 1 de *[Grial (revista)|Grial*.]]
* "El arte comprometido" (1963)
* "Unamuno i a súa imaxen da vida" (1964)
* "Sobre el problema de la historia" (1965)
* "A dialéctica da existencia" (1966)
* "Dialéctica e poesía: sobre un libro de X.L. Franco Grande" (1968)
* "Fernando Pérez-Barreiro, traductor de Shakespeare: versión galega do Macbeth" (1973)
* "Castelao e o naturalismo galego" (1975)
* "O poeta e o mito" (1976), sobre Ramón Cabanillas
* "Jaspers, o psiquiatra perdido"
* "Carl Gustav Jung"
* "Ernest Kretschemer"
* "A crisis da razón dialéctica", sobre o pensamento de Sartre.
* "Psicoloxía da gran cidade"
* "As urdimbres societarias"
* "A edade de ouro das neurosis"

## Vida persoal 
Casou con Teresa Gallego Soneira e foi pai de Ana, José e Alicia López Gallego.
## Notas 
## Véxase tamén 
### Bibliografía 
* 

### Ligazóns externas 
* Homenaxe a Fernando Pérez-Barreiro Nolla
Antonio Veiga

**Antonio Veiga Outeiro**, nado en Celeiro de Mariñaos (Barreiros) en 1962, é un político galego. 

## Traxectoria 
Vicepresidente da Deputación de Lugo e responsable da Área de Benestar Social, Deportes, Igualdade e Mocidade no mandato comezado en 2011. Anteriormente foi encargado da área de Cultura e Deporte. Concelleiro de Barreiros no 2023, dende 2021 é o responsable comarcal da Mariña do Bloque Nacionalista Galego.

Foi presidente do Club Baloncesto Breogán dende o 29 de maio de 2013, sucedendo no cargo a Julio González, até o 23 de agosto de 2016.
## Notas